Teobaldus de Saliva dedit ecclesie sancte Marie de Fonteneto in elemosinam, quicquid habebat infra terminos Puteoli franci. Pactum est etiam quod liberos suos tam filios quam filias, cum ad legitimam etatem venirent, hoc totum laudare faceret. Hujus doni sunt testes: ipse dux Hugo, in cujus presentia hoc totum factum est inter Frollesium et Ungiacum; Hugo ejusdem ducis filius; Garnerius de Sumbernun, Rainerius de Rochia; Johannes de Quintiaco; Gerardus de Castellione qui predicti Theobaudi fuerat sororius; Rainaldus Grancei castri dominus. Hoc donum laudavit et concessit uxor sepedicti Teobaldi, Gundrea nomine, sed in palam vocata Sibylla, unde sunt testes, domnus Constantinus Ungiaci abbas, et Girardus canonicus; Robertus de Sancto Burri, ejusdem domine frater. Alia quoque vice, eadem uxor Teobaldi et eorum filia, Luca nomine, laudaverunt hoc donum. Testes: Hebolus, comes Salci castri, Rainerius de Frollesio, Bertalphus et Herlebaudus de Granceio; Hugo de Villeflor, Haimo de Saliva, Hulduinus de Frollesio.